CELEX: 32005R0793
Language: lt
Date: 2005-05-26 00:00:00
Title: 2005 m. gegužės 26 d. Komisijos reglamentas (EB) Nr. 793/2005, dėl nuolatinio specialaus konkurso dėl Graikijos intervencinės agentūros seniai saugomų maždaug 7783 t žaliavinių ryžių perpardavimo vidaus rinkoje paskelbimo

27.5.2005   
            
            
               LT
            
            
               Europos Sąjungos oficialusis leidinys
            
            
               L 134/4
            
         
      KOMISIJOS REGLAMENTAS (EB) Nr. 793/2005
   2005 m. gegužės 26 d.
   dėl nuolatinio specialaus konkurso dėl Graikijos intervencinės agentūros seniai saugomų maždaug 7 783 t žaliavinių ryžių perpardavimo vidaus rinkoje paskelbimo
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 29 d. Tarybos reglamentą (EB) Nr. 1785/2003 dėl bendro ryžių rinkos organizavimo (1), ypač į jo 7 straipsnio 4 ir 5 dalis,
   kadangi:
   
               (1)
            
            
               Komisijos reglamentu (EEB) Nr. 75/91 (2) buvo nustatyta intervencinių agentūrų turimų žaliavinių ryžių pardavimo tvarka ir sąlygos.
            
         
               (2)
            
            
               Graikijos intervencinė agentūra jau seniai saugo žaliavinius ryžius. Bendrijos rinkoje reikėtų parduoti maždaug 7 783 tonas. Šis pardavimas turėtų būti vykdomas pagal Reglamentą (EB) Nr. 75/91.
            
         
               (3)
            
            
               Tačiau atsižvelgiant į ilgalaikį produkto saugojimą ir dėl to pablogėjusią jo kokybę, reikėtų nukrypti nuo Reglamento (EEB) Nr. 75/91 5 straipsnio 1 dalies ir, atsižvelgiant į kiekvienos partijos konkrečias savybes, nustatyti mažiausią jų pardavimo kainą pagal 1990 m. gruodžio 12 d. Komisijos reglamento (EEB) Nr. 3597/90 dėl intervencinių priemonių, taikomų intervencinėms agentūroms superkant, sandėliuojant ir parduodant žemės ūkio produktus, apskaitos taisyklių (3) 2 straipsnio 3 dalies d punkto nuostatas.
            
         
               (4)
            
            
               Atsižvelgiant į parduodamų ryžių kokybę ir savybes, reikia sudaryti sąlygas pirkėjui įvertinti ryžių kokybę prieš pasiūlymų pateikimą. Taip pat reikėtų numatyti, kad pasiūlymai turi būti pateikiami dėl visos partijos.
            
         
               (5)
            
            
               Šiame reglamente numatytos priemonės atitinka Javų vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Graikijos intervencinė agentūra vykdo nuolatinį specialų konkursą dėl jos saugomų maždaug 7 783 tonų žaliavinių ryžių perpardavimo vidaus rinkoje Reglamento (EEB) Nr. 75/91 nustatytomis sąlygomis.
   2 straipsnis
   Nukrypstant nuo Reglamento (EEB) Nr. 75/91 5 straipsnio 1 dalies nuostatų, nustatomos mažiausios pardavimo kainos yra tokios:
   
               —
            
            
               
                  1 partija
               
               Kaina: 84,00 EUR už toną maždaug 1 593 tonos
               Saugotojas: Milloi Yiannitson Abee
               Kougioumgidou sandėlis, 4 elevatorius, 5, GR-58100 Yannitsa
            
         
               —
            
            
               
                  2 partija
               
               Kaina: 50,00 EUR už toną maždaug 1 553 tonos
               Saugotojas: Milloi Yiannitson Abee
               Kougioumgidou sandėlis, 5 elevatorius, 5, GR-58100 Yannitsa
            
         
               —
            
            
               
                  3 partija
               
               Kaina: 74,00 EUR už toną maždaug 1 044 tonos
               Saugotojas: Megas Alexandros Abexe
               Kougioumgidou sandėlis, 5 elevatorius, 5, GR-58100 Yannitsa
            
         
               —
            
            
               
                  4 partija
               
               Kaina: 74,00 EUR už toną maždaug 1 571 tonos
               Saugotojas: Milloi Yiannitson Abee
               Kougioumgidou sandėlis, 7 elevatorius, 5, GR-58100 Yannitsa
            
         
               —
            
            
               
                  5 partija
               
               Kaina: 74,00 EUR už toną maždaug 790 tonos
               Saugotojas: Milloi Yiannitson Abee
               Kougioumgidou sandėlis, 8 elevatorius, 5, GR-58100 Yannitsa
            
         
               —
            
            
               
                  6 partija
               
               Kaina: 124,00 EUR už toną maždaug 1 075 tonos
               Saugotojas: Milloi Yiannitson Abee
               Kougioumgidou sandėlis, 9 elevatorius, 5, GR-58100 Yannitsa.
            
         3 straipsnis
   1.   Nukrypstant nuo Reglamento (EEB) Nr. 75/91 3 straipsnio 2 dalies nuostatų, pasiūlymai turi būti pateikiami dėl visos partijos.
   2.   Nukrypstant nuo Reglamento (EEB) Nr. 75/91 13 straipsnio 1 dalies nuostatų, pasiūlymai pateikiami atsižvelgiant į faktišką konkrečios partijos kokybę.
   4 straipsnis
   1.   Remiantis paskutinių atliktų tyrimų rezultatais, pranešime apie konkursą pateikiamas apytikslis kiekvienos parduodamos ryžių partijos kokybinių savybių aprašymas.
   2.   Pranešime apie konkursą numatoma galimybė pirkėjui iš anksto patikrinti parduodamų ryžių kokybę ir nurodoma prekės saugojimo vieta. Šį patikrinimą turi atlikti mėginį iš sandėlio paėmęs pirkėjas prieš pateikdamas pasiūlymą.
   3.   Atsiimdamas prekę konkurso laimėtojas negali reikšti pretenzijų dėl žaliavinių ryžių kokybės ir savybių.
   5 straipsnis
   1.   Galutinis pasiūlymų pateikimo pirmajam konkurso turui terminas yra birželio 7 d. 12 valanda (Atėnų laiku).
   2.   Paskutinio konkurso turo galutinis pasiūlymų pateikimo terminas baigiasi liepos 21 d. 12 valandą (Atėnų laiku).
   3.   Pasiūlymai turi būti pateikti Graikijos intervencinei agentūrai:
   
               OPEKEPE
            
         
               Acharnon Street 241
            
         
               GR-10466 Athens
            
         
               Telefonai: (30-210) 212 46 86 ir 212 47 88
            
         
               Faksas (30-210) 212 47 91
            
         6 straipsnis
   Nukrypstant nuo Reglamento (EEB) Nr. 75/91 19 straipsnio, vėliausiai antradienį po galutinio pasiūlymų pateikimo termino pabaigos, Graikijos intervencinė agentūra elektroniniu būdu praneša Komisijai apie parduotus kiekius ir skirtingų partijų pardavimo kainas.
   7 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. gegužės 26 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 270, 2003 10 21, p. 96.
   
      (2)  OL L 9, 1991 1 12, p. 15.
   
      (3)  OL L 350, 1990 12 14, p. 43. Reglamentas su paskutiniais pakeitimais, padarytais Reglamentu (EB) Nr. 1392/97 (OL L 190, 1997 7 19, p. 22).